Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เปิดตลา …
25 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET เปิดตลาดช่วงเช้าย่อตัวลงกว่า 7 จุดจากราคาปิดวันก่อนหน้า ก่อนแกว่งตัว Sideway และภาคเช้าที่ระดับดัชนี 1,783.51 จุด ปรับตัวลดลง 4.69 จุด ด้วยมูลค่าซื้อขายราว 3.2 หมื่นล้านบาท ภาพรวมการแกว่งตัวของดัชนี SET ยังเป็นลักษณะการย่อตัวของขา Rebound ทั้งนี้ ดัชนีตลาดถูกกดดันจากกลุ่มพลังงาน (ENERG) และกลุ่มธนาคาร (BANK) ตลอดครึ่งวันเช้า
มุมมองตลาดช่วงบ่าย: เรามองดัชนี SET อาจย่อตัวต่อเนื่อง ในกราฟราย 120 นาที พบว่า สัญญาณบ่งชี้โมเมนตัมยังอ่อนตัวจาก MACD ปรับตัวลดลงถ่างออกจาก Signal Line ขณะที่ Modified Stochastic ยังคงสัญญาณขายต่อเนื่อง %K&lt;%D แม้ว่าดัชนีดีดตัวขึ้นจากบริเวณแนวรับกรอบล่าง Uptrend Channel ของขารีบาวด์ได้ หลังจากย่อตัวช่วงเปิดตลาดเช้า แต่โมเมนตัมที่ให้น้ำหนักทางลงและยังอ่อนตัว
ทั้งนี้ทำให้เรามีมุมมองต่อ SET อาจย่อตัวลงต่อ จับตาแนวรับ 1,780 จุด (กรอบล่าง) หากหลุดมีแนวรับสำคัญที่ 1,770 ซึ่งหาก SET ปิดหลุดแนวรับดังกล่าวจะทำให้ขารีบาวด์ดูแย่ลง แนะนำให้ Stop Loss ออกมาก่อน
กลยุทธ์ในช่วงบ่าย: นักเก็งกำไรระยะสั้น กรณีมีหุ้นถือต่อ กรณีไม่มีหุ้น ซื้อหาก SET ยืนเหนือแนวรับ คาดหวังแนวต้าน 1,790/1,805 จุด อย่างไรก็ดี Lock Profit หากปิดหลุดแนวรับ 1,780จุด(กรอบล่าง) สำหรับนักลงทุนระยะกลาง ทะยอยซื้อหากดัชนียืนเหนือโซนแนวรับ 1,770-1,780 จุด และ Stop Loss หากปิดต่ำกว่า 1,770 จุด
Point of View
It’s time to rebound! Shining Stock บ่ายนี้ เลือก MEGA ราคาปิดบวกเช้านี้ Outperform ตลาด ประกอบกับการแกว่งตัวของราคาทำลักษณะกรอบ Sideway จากกราฟรายวัน เกิดสัญญาณเชิงบวกจากรอบของ Modified Stochastic ที่ %K พลิกกลับเหนือ %D ถือเป็นสัญญาณซื้อระยะสั้นครั้งใหม่ สนับสนุนด้วยสัญญาณ MACD พลิกกลับเหนือ Signal Line ชี้ถึงโมเมนตัมที่เริ่มฟื้นตัว ปัจจัยข้างต้นทำให้เรามองว่า MEGA มีโอกาสดีดตัวขึ้นทดสอบกรอบบนของ Sideway ที่ 48.50 บาท
โดยมีแนวรับ 40.00 บาท อย่างไรก็ตามหากปิดต่ำกว่า 39.00 บาท ควร Cut Loss ก่อน